AKRเร่หาคู่เอกรัฐโซล่าร์เม.ย.เห็นหน้า
AKR คุยพันธมิตร 2 ราย ร่วมถือหุ้นเอกรัฐโซล่าร์ด้านที่ปรึกษาชี้ธุรกิจน่าสนใจโรงไฟฟ้าที่ครบวงจรไม่กี่แห่งในเอเชีย
21 ส.ค. 2554

AKR คุยพันธมิตร 2 ราย ร่วมถือหุ้นเอกรัฐโซล่าร์ด้านที่ปรึกษาชี้ธุรกิจน่าสนใจโรงไฟฟ้าที่ครบวงจรไม่กี่แห่งในเอเชีย
นายวิวัฒน์ แสงเทียน ที่ปรึกษากรรมการ บริษัท เอกรัฐวิศวกรรม (AKR) เปิดเผยว่า บริษัทอยู่ระหว่างการเจรจากับพันธมิตรที่สนใจร่วมทุนในบริษัท เอกรัฐโซล่าร์ ที่บริษัทถือหุ้น 100% จำนวน 1-2 ราย ซึ่งเป็นนักลงทุนจากประเทศเกาหลีและญี่ปุ่นคาดจะมีข้อสรุปภายในเดือน เม.ย. 2554
ด้านแหล่งข่าวจากที่ปรึกษาการเงินในการหาผู้ร่วมทุนให้ AKR กล่าวว่า เอกรัฐโซล่าร์ถือเป็นโรงไฟฟ้าแสงอาทิตย์ที่ครบวงเงินเพียงไม่กี่แห่งในภูมิภาคเอเชียและขณะนี้นักลงทุนกำลังสนใจเรื่องพลังงานทางเลือกจึงเชื่อว่าการสามารถหาผู้ร่วมทุนได้ไม่น่าจะมีปัญหา
“หากดูโครงสร้างของเอกรัฐโซล่าร์ถือว่าน่าสนใจแต่ที่มีปัญหาเพราะผิดจังหวะเวลาและมีปัญหาเรื่องทุน ดังนั้นหากได้ทุนใหม่มาทุกอย่างน่าจะดีขึ้นและก็จะมีเงินไปชำระคืนให้กับธนาคารได้บางส่วน” แหล่งข่าวเปิดเผย